ПРОТОКОЛ № 4

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 23 февруари  2026 г.

Днес, 23 февруари  2026 г. (понеделник) от 14:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Деница Захариева – началник отдел „Дисциплинарни производства на съдии“ в дирекция „Дисциплинарна дейност“, АВСС;
Огнян Йорданов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Предложение с рег. индекс № ВСС-1237/03.02.2026 г. от административния ръководител на Районен съд - Плевен за образуване на дисциплинарно производство за налагане на дисциплинарно наказание на Светла Илменова Замфирова – съдия в Районен съд – Плевен.

2. Решение № 265 от 13.01.2026 г., постановено по административно дело № 2553/2025 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет срещу решението по т. 2 от протокол № 6 от проведеното на 11.02.2025 г. заседание на Съдийската колегия на Висшия съдебен съвет (влязло в сила на 05.02.2026 г.).

3. Информация от ИВСС относно предприети от административния ръководител на Окръжен съд – Враца мерки за изпълнение на препоръките, дадени в сигнал от ИВСС на основание чл. 54, ал. 1, т. 5 ЗСВ с рег. № Ж-24-451/19.12.2025 г. на ИВСС (вх. рег. индекс № ВСС-17970/25 от 06.02.2026 г. на ВСС).

4. Информация от ИВСС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-770/30.01.2026 г. на ИВСС (вх. рег. индекс № ВСС-1065/18.02.2026 г. на ВСС).

1. ОТНОСНО: Предложение с рег. индекс № ВСС-1237/03.02.2026 г. от административния ръководител на Районен съд - Плевен за образуване на дисциплинарно производство за налагане на дисциплинарно наказание на Светла Илменова Замфирова – съдия в Районен съд – Плевен.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	Предлага на съдийската колегия на ВСС да не образува дисциплинарно производство по направеното предложение рег. индекс № ВСС-1237/03.02.2026 г. от административния ръководител на Районен съд – Плевен за налагане на дисциплинарно наказание по чл. 308, ал. 1 от Закона за съдебната власт на Светла Илменова Замфирова – съдия в Районен съд – Плевен.	

2. ОТНОСНО: Решение № 265 от 13.01.2026 г., постановено по административно дело № 2553/2025 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет срещу решението по т. 2 от протокол № 6 от проведеното на 11.02.2025 г. заседание на съдийската колегия на Висшия съдебен съвет (влязло в сила на 05.02.2026 г.).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на съдийската колегия на Висшия съдебен съвет:
2.1.1. Да приеме за сведение решение № 265 от 13.01.2026 г., постановено по административно дело № 2553/2025 г. по описа на Върховния административен съд – Шесто отделение, с което е отхвърлена жалбата на Инспектората към Висшия съдебен съвет против решението по т. 2 от протокол № 6 от проведеното на 11.02.2025 г. заседание на съдийската колегия на Висшия съдебен съвет, с което не е наложено дисциплинарно наказание на Йордан Илиев Воденичаров – съдия в Окръжен съд – Велико Търново.
2.1.2. Да приложи решението към кадровото дело на Йордан Илиев Воденичаров – понастоящем съдия в Районен съд – Велико Търново.
2.2. Внася решението за разглеждане в следващо заседание на съдийската колегия на Висшия съдебен съвет.

3. ОТНОСНО: Информация от ИВСС относно предприети от административния ръководител на Окръжен съд – Враца мерки за изпълнение на препоръките, дадени в сигнал от ИВСС на основание чл. 54, ал. 1, т. 5 ЗСВ с рег. № Ж-24-451/19.12.2025 г. на ИВСС (вх. рег. индекс № ВСС-17970/25 от 06.02.2026 г. на ВСС).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение информация от ИВСС за предприетите от административния ръководител на Окръжен съд – Враца мерки за изпълнение на препоръките, дадени в сигнала по чл. 54, ал. 1, т. 5 ЗСВ, с изх. № Ж-24-451/19.12.2025  г. на ИВСС.

4. ОТНОСНО: Информация от ИВСС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-770/30.01.2026 г. на ИВСС (вх. рег. индекс № ВСС-1065/18.02.2026 г. на ВСС).

След разисквания и проведено гласуване по предложението в доклада и направеното допълнително предложение от член на комисията,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение информация от ИВСС за предприетите от административния ръководител на Софийски районен съд мерки за изпълнение на препоръката, дадена в сигнала по чл. 54, ал. 1, т. 5 ЗСВ, с изх. № Ж-25-770/30.01.2026 г. на ИВСС.
	4.2. Изпраща копие от становище и сигнал с препоръка, постъпили във ВСС с вх. рег. индекс № ВСС-1065/30.01.2026 г., копие от информация от ИВСС, постъпила във ВСС с вх. рег. индекс № ВСС-1065/18.02.2026 г. и извлечение по т. 4 от настоящия протокол на: Инспектората към Висшия съдебен съвет, административния ръководител на Софийски районен съд, административния ръководител на Софийски градски съд, административния ръководител на Апелативен съд – София, председателя на Върховния касационен съд и министъра на правосъдието, които съгласно ЗСВ имат правомощия да правят предложения за образуване на дисциплинарно производство за налагане на дисциплинарно наказание, по компетентност.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА